
EDITORYAL 


Duterte, masugid na kampon ng mga imperyalista na dapat nang 
ibagsak ng mamamayan 


ng pakikipagkaibigan ni Duterte sa mga makapangyarihang bansa ay nangangahulugan lamang ng walang 

kahihiyang pamamanikluhod niya sa mga bansang ito kapalit ang pagyurak sa pambansang soberanya. 
Bilang isang sagadsaring tuta sa kanyang mga among imperyalista, walang-tigil si Duterte sa pagsunod sa 
bawat kumpas ng imperyalismong US at ngayo'y giliw na giliw itong pinagbibigyan ang bawat kapritso ng 
imperyalistang China kapalit ng pagtapak sa kasarinlan ng Pilipinas. 


Sa nakalipas na mahigit tatlong 
taon ng pasistang paghahari 
ni Duterte, wala itong ibang 
inatupag kundi itaguyod ang mga 
makaimperyalistang pakana sa 
ngalan ng kanyang among US tulad ng 
TRAIN Law, Rice Tariffication Law at 
iba pang mga katulad na patakarang 
neoliberal na “sumasagasa sa 
kabuhayan ng masang anakpawis. 
Tumindi rin ang pagsupil nito sa 
lahat ng demokratikong karapatan 
ng mamamayan sa pamamagitan 
ng kanyang Joint Campaign Plan 


al JCP KAPANATAGAN 


a/ NTF-ELCAC 


PAMBANSANG SOBERANYA 
. RICE TARIFFICATION LAW 


Kapanatagan at National Task Force 
to End Local Communist Armed 
Conflict sa ngalan ng krusadang 
“anti-terorismo” ng US. 


Nagmimistulang isang sugo si 
Duterte para sa imperyalismong US 
at China na handang ipagtanggol 
ang kanilang mga panghihimasok 
at pandarambong sa bayan. Gamit 
ang buong pwersa at lakas ng 
reaksyunaryong gubyerno, walang 
pakundangang hinahambalos ni 
Duterte ang mamamayan ng kanyang 


kamay na bakal na paghahari at 
paulit-ulit na inaatake ang kanilang 
mga demokratikong karapatan. 


Iraratsada na ni Duterte ang 
pagbabago B ng reaksyunaryong 
konstitusyon sa pamamagitan ng 
charter change upang bigyang- 
daan ang higit na pandarambong 
ng US sa likas-yaman ng bansa. 
Layunin ni Duterte at ng US na 
tanggalin ang mga restriksyon sa 
reaksyunaryong saligang batas sa 
pagpasok at pamamay-ari ng mga 

dayuhang kumpanya sa mga susing bahagi ng ekonomiya ng bansa. 
Kung matutupad ang kanyang pakanang charter change, tiyak na 
isusulong din ni Duterte ang kanyang pekeng pederalismo na higit na 
magpapatatag at magpapatagal sa kanyang pasistang paghahari at 
maipagpapatuloy pa nito ang masugid na pagsisilbi sa mga imperyalista 
at mga dayuhang mamumuhunan laluna ang China. 


Sa kanyang ginagawang pamamangka sa  dalawang-ilog, 
nakikipagmabutihan naman si Duterte sa China upang makopo nito ang 
mga proyektong binubuhusan ng gubyerno ng China ng bilyun-bilyong 
pisong pondo habang nakikipagkutsabahan siya sa mga Chinese triads 
upang palawakin pa ang operasyon ng ismagling at distribusyon ng 
iligal na droga, bigas at iba pang mga produkto sa Pilipinas. Protektor 
din si Duterte maging ng operasyon ng mga sindikatong pasugalang 
Chinese sa bansa. 


Sa pamamagitan din ng pag-aamyenda ng reaksyunaryong 
konstitusyon, layunin ng US na patatagin pa ang Pilipinas bilang base 
militar nito sa Asia-Pacific. Hanggang ngayon, nananatili ang daan- 
daang tropang US na nakaistasyon sa bansa at siyang direktang 
nakatutok sa mga operasyong militar na inilulunsad ng AFP. Ang mga 
tropang Amerikano din ang nagsasanay sa mga yunit ng AFP-PNP para 
sa mga ispesyal na operasyon. Nagpapatuloy ang mga aktibidad ng 
US Army sa bansa sa ilalim ng mga tratadong militar kabilang ang 
Enhanced Defense Cooperation Agreement at Mutual Defense Treaty. 


Sa Timog Katagalugan, mantinido ang base ng US sa Ulugan Bay 
sa Palawan at Sangley Point sa Cavite na nagsisilbing daungan ng 
kanilang mga barko de gera at submarinong nagdadala ng daan-daang 
tauhang militar ng US at mga sandatang nukleyar. Nakakapagmantine 
ng operasyon ang mga tropang Amerikano sa ngalan ng interes at 
layunin nitong ipakita ang superyoridad militar nito sa karibal na 
China sa Asia-Pacific. 


Samantala, nagpapatuloy naman ang henosidyong gera kontra 
droga ni Duterte sa kabila ng inilabas na resolusyon ng United Nations 
Human Rights Council na nananawagang imbestigahan ang talamak 
na paglabag sa karapatang tao kabilang ang libu-libong extrajudicial 
killings sa ilalim ng paghahari ni Duterte. Pinatunayan ng resolusyong 
ito ang nakakaalarmang kalagayan ng karapatang tao sa bansa na 
pakana ng kriminal na rehimeng US-Duterte. 


Walang habas ding pinapatay ng rehimen ang mga inosenteng 
sibilyan sa ngalan ng kanyang mga anti-komunistang pakana. 


Iniabante na ni Duterte sa TK ang Regional Task Force-ELCAC 
noon pang nakaraang taon bago pa iimplementa sa ibang rehiyon 
at mistulang ginawang laboratoryo muli ang rehiyon para sa 
mga pasistang hakbangin laban sa nakikibakang mamamayan. Sa 
pangunguna ng ultra-kanan at anti-komunistang si Eduardo Afo, 
binigyan ng ispesyal na tutok ng rehimeng Duterte ang rehiyon 
habang nakapataw naman ang batas militar nito sa Mindanao. Tiyak 
na kasunod na ang TK sa mga lulunsaran nito ng mga oplan katulad ng 
Sauron/Sempo na nananalasa ngayon sa Negros. 


Walang pangingimi si Duterte na gamitin ang pasismo at pagyurak sa 
karapatang tao ng mamamayan upang diumano'y matuldukan na ang 
higit limang dekadang pakikibaka ng mamamayan at madurog na ang 
PKP-BHB-NDFP bago matapos ang kanyang panunungkulan sa 2022. 
Ito ang disenyo ng kanyang pasistang posturang inaangklahan ng JCP 
Kapanatagan. Nakaumang ang kanyang mga bayaran at mersenaryong 
tropang AFP-PNP na patahimikin ang sinumang tututol at tutunggali 

sa kanyang mga imperyalistang 
patakarang itinataguyod. Si Duterte 
ang numero unong tagapagtanggol 
ng US at China na anumang oras ay 
handang magpakaulol, maipauna 
lamang ang interes ng mga 
imperyalista kapalit ang kapakanan 
ng sambayanang Pilipino. 


At sa kumpas ng kanyang mga 
amo, nais ni Duterte na durugin 
ang buong rebolusyonaryong 
kilusang pinamumunuan ng Partido 
Komunista ng Pilipinas na siyang 
nangungunang nagtatanggol at 
nagtataguyod sa mga demokratikong 
interes ng mamamayan at naggigiit 
sa pambansang kasarinlan ng 
Pilipinas. Nananaginip nang gising 
si Duterte sa pangangarap na 
isakatuparan ang matagal nang 
bigong hangarin ng mga nagdaang 
rehimen. 


Ang patuloy na pagpapakatuta 


ni Duterte ang higit na nagbibigay 
katwiran sa kawastuhan 


ng armadong rebolusyong 
magbabagsak sa kanyang pasistang 
paghahari. Dapat na kumilos 


ang mamamayang nagtataguyod 
ng pambansang kasarinlan at 
ipagtanggol ito laban sa sinumang 
nais tapakan ito. Ang paglaban sa 
lahat ng tipo ng pananakop sa 
Pilipinas ay laban ng lahat ng 


Pilipinong nagmamahal sa 
bansa. 
Dapat na magkaisa 


ang lahat ng sektor, mga 
progresibo at batayang uri sa 
lipunang Pilipino para labanan 
ang lahat ng panghihimasok 
na ginagawa ng US at China 
na itinataguyod ni Duterte. 
Hindi ang kanyang among 
US at China ang magiging 
mapagpasya.” sa. s kanyang 
pananatili sa estado-poder 
kundi. ang 77"mamamayang 
tunay na makabayan na 
higit na nagpupuyos sa 
kanilang 757 rebolusyonaryong 
galit at handang lumahok sa 
pambansang pakikibaka para 
sa ganap na kalayaan. 


HULYO 2019 


PANGUNAHING LATHALAIN 


Mga alipures ni Duterte, sanib-pwersa sa 
pagsusulong ng pederalismo tungong diktadura 


A!: dinayang eleksyong 2019 ang pinakahuling piyesa sa plano ng 


rehimeng US-Duterte na palawigin ang paghahari nito. 


Ngayong 


nakapwesto na ang mga kampon at alyado ng rehimen, sunud-sunod nang 
ipapasa ang mga batas at programa na pabor sa mga dayuhan at lokal na 
naghaharing uri, pangunahin ang charter change tungong pederalismo. 
Sa kasalukuyan ay tatlong resolusyon ang nakahain sa bulok na Kongreso 
upang isulong ang pagbabago sa reaksyunaryong Konstitusyong 1987. 


Magiit ang rehimeng US-Duterte 
na ipasa ang pederalismo habang 
sadlak ang sambayanang Pilipino sa 
tumitinding krisis pang-ekonomya. 
Kung matutupad ang planong 
gawing pederal ang reaksyunaryong 
gubyerno, tatagal pa si Duterte sa 
kapangyarihan lampas sa kanyang 
termino sa 2022 at dadami pa 
ang biktima ng kanyang pasistang 
paghahari. Ang matagal nang 
pangarap ni Duterte na pederalismo 
ay isang malagim na bangungot na 
hindi dapat payagang magkatotoo ng 
mamamayan. 


Kontrolado at dominado 


Kinumpleto ng mga ipinanalong 
kampon ni Duterte ang ganap nitong 
pagkopo sa buong gubyerno mula 
ehekutibo, lehislatibo at hudikatura. 
Pinawalang saysay nito ang sinasabi 


ng mga burgis na check and balance 
ng tatlong sangay ng gubyerno, na 
dapat sana'y iiral nang hiwalay at 
independyente sa isa't isa. Imbes 
na magsilbing tagapagbantay ng isa't 
isa, pare-parehong magiging sunud- 
sunuran ang mga sangay ng gubyerno 
sa kagustuhan ng  pangkating 
Duterte at mga imperyalistang 
kapangyarihan. 


Dahil sa pagkapanalo ng Hugpong 
ng Pagbabago, alyado na ng rehimen 
ang 19 sa 24 na senador. Lampas 
na rin sa mayorya ang nakuha ng 
pangkating Duterte sa mababang 
kapulungan. Bumibilang na ngayon 
sa 169 sa kabuuang 224 kongresista 
ang maaasahang alyado ng rehimen 
na tiyak na pakikilusin sa pagpapasa 
ng charter change. Pinangungunahan 
ng mga tapat na alagad ni Duterte 
ang Kongreso: ang inutil na Senate 
President Vicente Sotto Ill at ang 
panatikong House Speaker Alan Peter 
Cayetano. 


Sa. ehekutibo, pulos ss mga 
retiradong opisyal ng militar at pulis 
ang inilagay ni Duterte sa iba't ibang 
ahensya upang kabigin ang suporta 
ng AFP-PNP sa kanyang diktadura. 


Tinatayang isa sa tatlong 
posisyon sa gabinete ang okupado 
ng mga dating opisyal militar. Hawak 
rin ng matataas na opisyal militar ang 
mga susing sibilyang ahensya tulad 
ng DENR, DND, DICT at marami pa. 
Isa na rito ang Department of Local 
and Interior Government (DILG) na 
ibinigay kay Eduardo Ako, dating 
hepe ng Intelligence Service ng AFP 
(ISAFP) at masugid na anti-komunista 
at tuta ng US. 


Maging “ang hudikatura ay 
kontrolado na ng rehimen. Si 
Duterte na ang nagtalaga sa 12 sa 15 

huwes ng Korte Suprema, dagdag pa 
ang mga hinirang nito sa mababang 
korte. 


Dahil utang ng mga huwes ang 
kanilang posisyon kay Duterte, 
nagiging instrumento sila upang 
palaganapin pa “ang  inhustisya 
at pasismo. Malinaw ito sa 
pagbabasura kamakailan ng Korte 
Suprema sa petisyon ng mga ligal na 
demokratikong organisasyon para 
sa writ of amparo at habeas data 
na magsisilbi sanang proteksyon ng 
mamamayan mula sa pandarahas ng 
militar. 


Lalong iigting at lilitaw ang 
sabwatan ng “mga  burukrata, 
mambabatas at mga huwes ngayong 
dominado na ng pangkating Duterte 
ang 5 reaksyunaryong 53-Bgubyerno. 
Pangunahin nilang proyekto ang 
pag-amyenda sa Konstitusyong 1987 
upang bigyang daan ang pakanang 
pederalismo ng rehimen. 


Pederalismo para sa naghaharing uri 


Tumatakbo 5 pa lamang sa 
pagkapangulo ay bukambibig na ni 
Duterte ang pagtatatag ng pederal 
na sistema ng gubyerno. Maaga 
pa lamang ay umani na ng mga 
tagasuporta ang pakanang ito. Kaakit- 
akit sa mga pulitiko, dinastiya at mga 
warlord ang pakanang pederalismo ni 
Duterte dahil garantiya ito ng patuloy 
nilang pamamayagpag sa kani- 
kanilang inaangkin na teritoryo. 


Paglilinaw ni NDFP Chief Political 
Consultant Jose Ma. Sison, ang 
pederal na sistemang ipinapanukala 
ni Duterte ay huwad na pederalismo. 
Ito ay tulad lamang ng sistemang 
presidensyal kung saan sentralisado 
ang kapangyarihan sa pangulo. 
Pinamumunuan ng pangulo ang mga 
estadong pederal na bubuuin mula 
sa mga rehiyunal na gubyerno, na sa 
totoo'y hiwa-hiwalay na kaharian ng 
mga warlord at dinastiya. 


Kalokohan ang sinasabi ni Duterte 
at ng kanyang mga alipures na 
hindi tutungo sa pagpapalawig ng 
kanyang termino ang pagsusulong ng 
pederalismo. Sa unang hakbang pa 
lang ay malaya na si Duterte sa tulong 
ng kontrolado niyang Kongreso na 
ipasok ang anumang amyenda sa 
reaksyunaryong Konstitusyon. Isa rito 
ay ang pagpapahaba ng termino ng 

mga opisyal para diumano'y gabayan 
ang transisyon ng republika tungong 
pederal na sistema. 


Malinaw na. gagamitin ni 
Duterte ang pagkakataong iyon 
para itatag ang kanyang ganap na 
diktadura. Kasado na ang suporta 
ng supermayorya ng Kongreso, 
lalo pa't nagpahayag na sina Sotto 
at Cayetano na mamadaliin nila 
ang pagpapasa ng mga prayoridad 
na panukala ng rehimen. Tuso rin 
nilang itatago ang pagraratsada sa 
charter change tulad ng ginawa nila 
noong Enero 2018 upang iwasan ang 
malalaking protesta ng mamamayan 
na pipigil sa pakanang ito. 


Masidhing tinututulan ng 
mamamayan ang charter change 
tungong pederalismo dahil salungat 
ito sa kanilang interes. 


Paiigtingin. ng Bs huwad na 
pederalismo ang konsentrasyon ng 
kapangyarihan sa iilang pamilya at 
patitindihin ang pyudal at mala- 
pyudal na pagsasamantala sa 
pinakamaralitang mamamayan 
sa kanayunan. Paborable rin ang 


huwad na pederalismo sa pagtatayo 
at pagpaparami ng mga pribadong 
hukbo at goons na gagamitin ng 
mga warlord sa pagmamantine ng 
kanilang kapangyarihan. 


Mas malaki pa ang inaasahang 
ganansya ng mga imperyalista 
mula sa charter change ni Duterte 
na pihadong ipinangako na ang 
pagtatanggal ng lahat ng restriksyon 
sa pag-aari ng mga dayuhan sa lupa 
at iba pang likas-yaman ng Pilipinas. 


Nangangahulugan ang charter 
change tungong pederalismo ng 
mas matinding kahirapan, pasismo, 
at karahasan sa buong bansa. Hindi 
na matitiis ng gutom na mamamayan 
ang kasakiman ni (Duterte sa 
kapangyarihan at tiyak na aasamin 
nila ang mabilis na pagbagsak ng 
pasista mula sa estado-poder. Ang 
pagkonsolida ni Duterte. 8Bsa 
reaksyunaryong kapangyarihan ang 
magtutulak sa mamamayan na 
pataasin pa ang antas ng kanilang 
paglaban at likhain ang kilusang 
masa na gugupo sa mapaniil na 
rehimen. 


KILOS PROTESTA 


AN) TK, nakiisa sa SONA ng Mamamayan 2019 


Io Tumungo ng 
Maynila ang higit 650 
tao mula sa Timog 
Katagalugan upang makiisa sa SONA 
ng Mamamayan na naglantad sa 
tunay na kalagayan ng bayan at 
nagpasubali sa mga kasinungalingang 
pinakawalan ni Rodrigo Duterte sa 
kanyang SONA noong Hulyo 22. 


Dinala ng mga progresibong 


organisasyon mula sa TK ang 
hinaing ng mamamayan sa rehiyon. 


Kabilang rito ang pagbagsak 
ng presyo ng mga produkto ng 
magsasaka tulad ng kopra at 
palay. Itinambol din ang pagpawi 
sa kontraktwalisasyon at iba pang 
panawagan na dinadala ng mga 
welga sa NutriAsia, Pepmaco at iba 
pang pagawaan sa TK. 


Inilahad din ang mataas na bilang 
na paglabag sa karapatang tao sa TK 
laluna sa hanay ng mga katutubo, 
magsasaka at manggagawa. 
Iginiit ang mga tagapagtanggol ng 


karapatang tao na panagutin ang 
mersenaryong reaksyunaryong 
hukbo na siyang pangunahing 
maysala sa mga paglabag. 


Nagkaisa ang mga lumahok 
na organisasyon na dapat nang 
tapusin ang tiranikal na paghahari 
ni Duterte sa bansa. 


Tampok sa kilos-protesta ang 
pagsunog sa 16-piyeng mural na 
pinamagatang Tres Muertes. Laman 
nito ang mukha nina Duterte, 
US President Donald Trump at 
Chinese President Xi Jinping. 
Pagsasalarawan ito ng paglukob ng 
mga imperyalistang kapangyarihan 
sa Pilipinas. 


Bago ang SONA ay naglunsad 
ang mga progresibong organisasyon 
ng 4-araw na caravan na umikot sa 
CALABARZON at Maynila upang 
magdaos ng mga pag-aaral, photo 
exhibit, at iba pang mapanlikhang 
anyo ng protesta. [fg 

Sigwa sa laot 


Krisis sa kabuhayan ng mga mangingisda 


maapaw ang katubigan ng Pilipinas sa likas na yaman. 


Matatagpuan dito ang iba't ibang uri ng buhay na 


pinakikinabangan bilang pagkain, dahilan upang kilalanin ang bansa bilang isa sa mga pangunahing prodyuser ng 


isda at iba pang lamang-dagat. 


Sa yaman ng katubigan sa 
bansa. malaking 73kabalintunaan 
ang dinaranas na kahirapan ng 
mamalakayang Pilipino. Napakababa 
ng kita ng isang karaniwang 
mangingisda na nag-uuwi lamang ng 
abereyds na P120 kada palaot. Wala 
pa ito sa kalahati ng arawang sahod 
ng manggagawa sa TK na naglalaro sa 
P300-400. 


Pagpapabaya ng reaksyunaryong 
gubyerno, pagsasamantala ng 
mga burgesya. kumprador at 
pandarambong ng mga dayuhan 
ang sanhi ng kahirapan ng mga 
mangingisda. Ito ang ipinapakita ng 
kalagayan ng Lawa ng Taal na isang 
mayor na pook-pangisdaan sa Timog 
Katagalugan. 


Kabuhayan at pakikibaka sa Lawa 
ng Taal 


Higit pa sa isang magandang 
tanawin ang Lawa ng Taal para sa 
mamamayang nakatira sa paligid 
nito. Nakapalibot dito ang siyam 
na bayan at dalawang lungsod ng 
Batangas at limang bayan sa Cavite. 
Mayroon ding limang barangay sa 
Isla Pulo na nasa gitna ng lawa. 


Malaki. ang inaasahan ng 
mamamayan sa tabing-awa na 
tanyag bilang tanging mapagkukunan 
ng mga isdang tawilis at maliputo. 
Kumbinasyon ng maliitang pagsasaka 
at pangingisda ang hanapbuhay ng 
mga nakatira sa tabing-lawa. Nag- 
aaryendo o nakikisaka lamang ang 
karamihan ng mga magsasaka rito na 
nagbubuwis ng abereyds na 3046 sa 
may-ari ng lupa. 


Primitibo. ang 58Bpamamaraan 
ng maliliit na mangingisda na 
gumagamit ng tradisyunal na pana, 
lambat at patanga.. Marami ring 
nagtatrabaho sa malalaki, komersyal 
at iligal na palakaya tulad ng basnig', 
suro” at pukot?”. Kalakaran din sa lawa 
ang pangangalaga ng mga pamilyang 

mangingisda o caretaker sa mga 
semilyahan at fish cage kapalit ng 
kalahati ng kabuuang kita. 


Dahil sa tuluy-tuloy na pagpasok 
ng mga negosyante sa lawa at 
kutsabahan ng mga burukrata sa 
mga iligal na palakaya, bumaba ang 
kaledad ng lawa. Noong 1920 ay 99 
klase ng isda ang matatagpuan sa 
lawa, ngunit pagsapit ng 1995, 18 
klase na lamang ng isda ang naitala 
rito. 


Bukambibig ng mga burukrata 
na mamamayan ang maysala sa 
pagkawasak ng lawa. Sinisi pa ng 
rehimeng US-Duterte ang mga 
mangingisda sa malawakang fish 
kill noong Mayo 29 na ayon sa mga 
eksperto ay epekto ng pagbabago ng 
klima at pagbaba ng lebel ng oxygen 
sa tubig. 


Kung tutuusin, maliliit na 
mangingisda. ang :538-8Bspmhangunahing 
apektado at biktima ng pagkasira 
ng lawa. Isa hanggang tatlong 
kilo lamang ang naiuuwi ng mga 
mangingisda ngayon mula sa dating 
10-20 kilo kada huli... Nabawasan 
rin ang kita ng mga caretaker mula 


nang magkaroon ng mga fish cage na 
pagmamay-ari ng mga dayuhan na 
may sariling empleyado. 


Dagdag pang pasakit ang pagbili 
ng mga komersyante sa kanilang 
huling isda sa napakababang halaga. 
Lugi ang mangingisda sa gastos at 
pagod habang doble ang tubo ng mga 
komersyante na siyang nagtatakda ng 
presyo ng isda sa mga pamilihan. 


Ang kakarampot na kabuhayan 
ng mga mangingisda sa lawa ay 
nanganganib pang mawala sa kanila 
bunsod ng samu't saring proyekto 
ng reaksyunaryong gubyerno at 
pribadong sektor. Saklaw ang Lawa 
ng Taal ng Maetro-Taal Tagaytay 
Development Project (MTTDP) noong 
panahon ng rehimeng US-Corazon 
Aquino. Layon nitong idebelop ang 
ekoturismo at komersyo sa lugar 
nang walang pagsasaalang-alang 
sa kapakanan ng mga maralitang 
nakatira rito. 


Dahil sa MTTDP ay nagpapakana 
ang mga ahensya at lokal na gubyerno 
(LGU) ng mga palisiyang nagbabawal 
sa pagbubungkal sa tabing lawa, 
pagtatayo ng bahay sa baybayin, at 

pag-oopereyt ng mga fish cage. Sa 
halip na lutasin ang problema sa 
kabuhayan ng mga mangingisda at 
itaguyod ang pangangalaga ng lawa, 
prayoridad ngayon ang pagtatayo ng 
mga resort, pag-aayos ng daungan ng 
mga yate at iba pang mga aktibidad na 
pabor sa mga turista at mayayaman. 


Mula nang binuo ang MTTDP 
ay mariin itong tinutulan ng mga 
naninirahan sa palibot ng lawa. 
Noong 2007 ay pinigilan ng pagkilos 
ng mamamayan ang proyekto ng 
isang Koreanong negosyante na 
pagtatayo ng hotel sa mismong 
bunganga ng Taal. Nagsama-sama 
rin ang mga mangingisda at tumungo 
sa kapitolyo ng Batangas noong 2009 
upang kontrahin ang patakarang 
nagbabawal sa mga fish cage. 
Tagumpay nilang napwersa ang LGU 
na bawiin ang patakarang ito. 


Mga kasalukuyang isyu sa 
pamamalakaya 


Ang kalagayan sa lawa ng Taal ay 
bahagi ng mas malawak na problema 
ng sektor ng mangingisda. 


Pangunahing sagka sa pag- 
unlad ng sektor at salik sa maliit na 
kita ng mamalakaya ang kawalan 
at kakapusan nila sa kagamitan sa 
produksyon kabilang na ang pook- 
pangisdaan. Wala silang kakayahang 
makipagsabayan sa. malalaking 
mangingisda na kumokontrol sa 
industriya ng pangisdaan, pati na sa 
mga dayuhang nanghihimasok sa 
katubigan ng bansa sa pahintulot 
ng hungkag at kontra-mamamayang 
Fisheries Code of 1998. 


Sa ilalim ng Fisheries Code ay 
lumawak ang pangangamkam sa 
mga pook-pangisdaan ng malalaking 
negosyante at mga korporasyon. 
Pinapayagan nito ang pag-upa sa 
mga baybaying-dagat at pook- 
pangisdaan mula 25-75 taon sa 
pamamagitan ng  Foreshoreland 
License Agreement (FLA). Binibigyan 
ng FLA ng karapatan ang mga umupa 
na angkinin ang kanilang inupahang 
pangisdaan matapos ang 75 taon na 
pag-okupa rito. Pinadadali nito at 
ginagawang ligal ang pagkamkam sa 
mga pangisdaan. 


Malupit ding banta sa 

kabuhayan ng mga mangingisda 
ang mga negosyo at proyekto 
ng reaksyunaryong gubyerno na 
sasakop, sisira o magkukumbert 
sa kanilang pangisdaan tungo 
sa ibang gamit. Halimbawa nito 
ang Laguna Lake Expressway Dike 
Project na nagkakahalaga ng P122.8 
bilyon at magtatambak ng lupa sa 
750-ektaryang sakop ng Laguna de 
Bay. Milyun-milyong mamamayan 
ang mawawalan ng kabuhayan at 
tirahan at masasalanta ng baha dahil 
sa proyektong ito. 


Lalo ring humigpit ang sitwasyon 
ng mga mangingisda Bs ngayong 
ramdam na ang epekto sa karagatan 
ng dekada-dekadang pang-aabuso ng 
malalaking komersyal na pangisdaan 
at mga mapanirang proyekto gaya ng 
pagmimina at reklamasyon. 


Bumaba ng halos 50,000 metriko 
tonelada ang bolyum ng produksyon 
sa munisipal na pangisdaan, habang 
68,000 MT naman ang ibinagsak sa 
komersyal na pangisdaan sa buong 
bansa mula 2015-2017. 


Sa ganitong kalagayan, walang 
lugar ang higit pang pagbubukas 
ng bansa sa mga dayong malalaki 
at komersyal na pangisdaan tulad 
ng ipinapanukalang 5B8Bkasunduan 
ni Duterte sa China. Laman ng 
kasunduan” ang 3 pagpayag na 
maglayag at manghuli ng isda ang 
mga komersyal na barkong pangisda 
ng China sa Pilipinas. Lubha itong 
mapanganib lalo pa't mas malalaki 
at abante ang sasakyang pandagat ng 

mga Chinese, bukod pa sa imbwelto 
sila sa mga kaso ng poaching, iligal 
na pangingisda, pagsira sa mga 
bahura at pandarahas sa maliliit na 
mangingisda. 


Matagal nang idinadaing ng mga 
mangingisda ang kanilang suliranin sa 
kabuhayan ngunit hindi ito kailanman 
tinugunan ng reaksyunaryong 
gubyerno. Garapalan pa ang 
pagpapabaya ngayon ni Duterte na 
halos ipamigay na ang karagatan ng 
Pilipinas at lahat ng likas-yaman nito 
sa China. Ito ang kongkretong batayan 
kung bakit patuloy na lumalaban ang 
mga mamalakaya para sa kanilang 
karapatan, kabuhayan at pambansang 


soberanya. Kasama sila ng malawak 
na mamamayang nagsusulong 
ng pambansa demokratikong 


rebolusyon at nagtatakda ng agos ng 
pagbabagong panlipunan hanggang 
sa makamit ang tunay na hustisya at 
pag-unlad. 


1. Basnig - Malaking bangka na 
gumagamit ng maliliwanag na ilaw 
upang maakit ang mga isda. May 
malalaking lambat at kumukonsumo ng 
yelo at gasolina. 


2. Suro - Pinong lambat na ginagamit 
pangkahig ng isda, suso, kuhol at iba pa 
sa lawa. 


3. Pukot - Gumagamit ng malalaking 
screen na hinihila ng maraming tao 
sa dalampasigan. Kalahati ng kita ay 
napupunta sa may-ari at ang natitirang 
kalahati ay para sa boso at sa mga 
humihila. 

TUGEN 


NI PATNUBAY DE GUIA 


Ano ang dapat nating gawin sa pagharap sa 
pakana ng rehimeng US-Duterte na ideklarang 
persona non grata ang PKP-BHB-NDFP sa TK? 


S Duterte mismo at mga alipures niya ang may tuwirang pakana sa pagdedeklara sa PKP-BHB-NDFP bilang 
persona non grata at hindi kusang-loob ng mga lokal na pamahalaan. 


Unti-unti. nang 75 naglalabasan 
ang katotohanan sa likod ng mga 
inihayag na deklarasyon ng ilang lokal 
na pamahalaan sa rehiyong Timog 
Katagalugan (TK) sa PKP-BHB-NDFP 
bilang persona non grata. Sa aming 
pagsisiyasat at ginawang beripikasyon 
mula sa mapagkakatiwalaang mga 
indibidwal at grupo na may akses sa 
panloob na mga impormasyon ng 
mga lokal na gubyerno sa TK, ang 
mga resolusyon na nagdedeklara 
sa PKP-BHB-NDFP bilang persona 
non grata ay mga yari't ganap nang 
dokumento na magmula mismo 
sa pambansang pamahalaan at 
pinapaikot para papirmahan sa mga 
lokal na opisyales ilang buwan bago 
ang halalan ng Mayo 2019. 


Ayon din sa aming 
mapagkakatiwalaang mga indibidwal 
at grupo, ang pagpapapirma sa 
mga inihandang resolusyon ay 
may dalawang pamamaraan. (Una, 
ang mahinay na lapit kung saan 
susuhulan at pangangakuang 
tutulungan sa kampanya ang mga 
lokal na opisyales. At kapag di 
umubra ang una, saka gagawin ang 
ikalawang lapit--gigipitin at tatakutin 
sila. Ganito ang ginawa ng Task Force 
Peacock sa Palawan para gipitin ang 
mga lokal na gubyerno tungo sa 
pagdedeklarang persona non grata 
sa PKP-BHB-NDFP. 


Samakatuwid, ang pagpirma 
sa resolusyon at pormal na 
pagpapahayag sa publiko ng mga 
Sangguniang Bayan sa rehiyon 
na persona non grata ang PKP- 
BHB-NDFP ay hindi kusang-loob 
na kagustuhan ng mga lokal na 
opisyales na itaya ang sarili sa 
peligro at batikos mula sa kanilang 
mga nasasakupan. Sila'y pinilit 
at isinandal sa pader na pumirma 
sa resolusyon hindi lang dahil sa 
hayagang panunuhol at pangakong 
tutulungan sila sa kampanyahan, 

kundi dahil din sa todong panggigipit 
at pananakot na sila'y kakasuhan na 


nakikipagmabutihan sa  PKP-BHB- 
NDFP. 
Sa kabilang banda, mabibilang 


lang sa daliri ang mga lokal na 
opisyal na hayagang sumusuporta 
sa pakanang ito ng administrasyong 
Duterte. Sila ang mga sagadsaring 
anti-komunista. na patung-patong 


Dapat itutok ang 
talim ng sibat ng 
pagtuligsa sa taksil, 
pasista at tiranikong 
rehimeng US-Duterte 


bilang pasimuno... 
at iwasan ang 
ibangga ang sarili at 
pagtuunan ng sisi at 
bira ang mga LGU. 


na ang nagawang kasalanan sa 
taumbayan at rebolusyonaryong 
kilusan. Hindi na nakapagtataka 
ang kanilang ginawang pagpanig 
at lantarang pagsuporta sa mga 
pasistang hakbangin ni Duterte laban 
sa taumbayan. 


Hindi nagkamali ang 
rebolusyonaryong kilusan sa TK sa 
mga nauna nitong mga inilabas 
na pahayag na ang deklarasyon 
ng mga lokal na pamahalaan sa 
PKP-BHB-NDFP bilang persona non 
grata ay resulta ng panggigipit at 
pananakot ng pasistang rehimeng 
US-Duterte para palitawin na 
nagtatagumpay ang kanyang kontra- 
rebolusyonaryong 7 digma laban 


sa PKP-BHB-NDFP. Bukod dito, 
sinamantala rin ni Duterte at ng 
AFP-PNP ang panahon ng elektoral 
na kampanya para manlinlang, 
manuhol at mangakong tutulungan 
sa kampanya ang mga lokal na 
opisyales kapalit ng pagpirma nila sa 
inihandang resolusyon ng kanyang 
mga alipures. 


Nangangarap nang gising si 
Duterte na mabibitag niya ang 
rebolusyonaryong kilusan sa kanyang 
imbing pakana na kontrolin at 
konsolidahin ang mga LGU sa kanyang 
pasistang kampanya ng panunupil 
at terorismo laban sa mamamayan. 
Dapat itutok ang talim ng sibat 
ng pagtuligsa sa taksil, pasista at 
tiranikong Bs rehimeng US-Duterte 
bilang pasimuno at may pakana ng 
mga deklarasyon ng mga LGU laban sa 
rebolusyonaryong kilusan at iwasan 
ang ibangga ang sarili at pagtuunan 
ng sisi at bira ang mga LGU. 


Halatang desperado na talaga ang 
pasistang rehimeng US-Duterte dahil 
sa kung anu-ano na lang pakanang 
kasinungalingan ang kanilang 
ginagamit na paraan para 
pagmukhain silang nagwawagi laban 
sa PKP-BHB-NDFP. Subalit dahil sa 
kanilang desperasyon, sila na rin ang 
naglalantad sa kanilang sarili na sila'y 
bigo sa kanilang ultimong layunin na 
alisan ng popular na suporta ang 
rebolusyon. Ang mismong ikinikilos 
at ginagawa ni Duterte laban sa 
taumbayan at mga lokal na opisyales 
sa TK ang lilikha ng kundisyon para 
pagmulan ng malakas na suporta ng 
rebolusyonaryong kilusan sa rehiyon. 
Si Duterte mismo ang lumilikha ng 
matabang lupa para lalo pang 
makapagpalakas ang PKP-BHB-NDFP 
sa rehiyon at lubos na maihanda ang 
sarili sa susuungin nitong malalaking 
labanan sa hinaharap. 

BANTAY KARAPATAN 


s, 
N 
Walang 


tigil ang reaksyunaryong militar sa 
pananalasa sa anim na bayan sa 
Timog Quezon kung saan 223 kaso 
ng paglabag sa karapatang tao ang 
iniulat mula Hunyo hanggang unang 
linggo ng Hulyo. Sinasaklaw ng ulat 
ang mga bayan ng Lopez, Macalelon, 
Gumaca, Catanauan, General Luna at 
Atimonan. 


Pinakamaraming kaso na 
bumibilang sa 108 ang naitala sa 
Lopez na sinundan ng 62 kaso sa 
Macalelon, bukod pa sa mga hindi pa 
naisasadokumento. 


Pinakatalamak at umabot sa 60 
kaso ang red-tagging sa mga ligal na 
organisasyon at mga miyembro nito. 
Halimbawa nito ang pagpresyur 
ng Southern Luzon Command sa 
Sangguniang Barangay ng San 
Francisco B, Lopez na ipasa ang 
isang ready-made na resolusyon na 
nagdedeklarang persona non grata 
ang mga progresibong organisasyon 
at partylist. Higit kalahati ng 
populasyon ng San Francisco B ay 
miyembro ng mga nasabing grupo. 


Pananalasa ng JCP Kapanatagan sa Quezon 
223 kaso ng paglabag sa karapatang tao naitala sa loob ng 5 linggo 


Tampok rin ang 38 kaso ng 


pagbabanta, pandarahas at 
intimidasyon at isang kaso ng 
tangkang BB pagpatay sa Lopez. 
Pangunahing biktima “ang mga 


magsasaka na pinararatangan ng AFP 
na tagasuporta umano ng Pulang 
hukbo. 


Isa rito ang kaso ng panggigipit 
sa isang magsasaka sa Barangay 
Olongtao, Macalelon na dumulo sa 
sapilitang pagpapasuko. Binugbog 
ang biktima at pinilit na umamin ng 
mga ahente ng militar na mayroong 
siyang kalibre .38, isang mahabang 
baril at mga dokumento galing sa 
BHB. Kada tanggi ng biktima ay 
nakakatikim siya ng suntok at sipa 
mula sa militar na naghalughog rin sa 
silong ng kanyang bahay. 


Sa sumunod na mga araw ay 
dinala ang biktima sa opisina ng pulis 
at DSWD at kinuhaan ng salaysay. 
Pinapipirma siya sa kasunduan ng 
pagsuko kapalit ng hindi pagsasampa 
ng kaso ng mga militar laban sa kanya. 


Padron din ang pagsasagawa 
ng militar ng mga food blockade o 


Higit 600 mamamayan sa Oriental Mindoro, 
nagbakwit dahil sa operasyong militar 


Higit 600 tao mula sa mga 
barangay ng San Antonio, Loyal at 
San Cristobal sa Victoria, Oriental 
Mindoro ang sapilitang lumikas 
dahil sa pandarahas ng 76" Infantry 
Battalion, 14 Police Mobile Force 
Company ng Oriental Mindoro at 
404!" Regional Mobile Force Battalion 
ng PNP-MIMAROPA. 


Binomba, tinakot at ginipit ng AFP- 
PNP ang mga residente ng tatlong 
barangay matapos ang labanan 
sa pagitan ng Pulang hukbo at 
mersenaryong militar noong Hulyo 3 
at 4. Lumikas ang mga residente mula 
sa interyor tungong covered court sa 
sentro ng tatlong barangay upang 
makaiwas sa pananalasa ng mga 
militar at pulis. 

Kulang sa pagkain at kagamitan 
ang mga nagbakwit na residente 
kabilang ang maraming bata, pitong 
sanggol at dalawang may kapansanan. 


“Higit na kailangan ngayon ang 
pagbibigkis ng mamamayan upang 
ipagtanggol ang kanilang karapatan at 
gapiin ang takot na nais ihasik ng 
pinalala at pinasaklaw na JCP 
Kapanatagan ng rehimeng US-Duterte. 
Nananawagan kami sa mga taong 
simbahan, propesyunal, mga guro, at 
iba pang sektor na makipagkaisa sa 
mga magsasaka at katutubo sa 
pagtatanggol sa karapatang pantao at 
mangahas na labanan ang pasismo ng 
rehimen,” pahayag ni Ma. Patricia 
Andal, tagapagsalita. ng BNDFP- 
Mindoro. 


pagharang sa pagkain at pagkakait 
ng kabuhayan sa residente ng mga 
barangay kung saan may naganap na 
labanan sa pagitan ng AFP at BHB. Sa 
inisyal na bilang ay 38 barangay ang 
dumanas ng food blockade. 


Walang habas ring namutok ang 
AFP sa mga sityong pinangyarihan 
ng mga labanan noong Hunyo 11, 13, 
26, 27 at Hulyo 2. 


Samantala, limang barangay ang 
iligal na kinampuhan ng AFP. Ito ay 
ang mga barangay ng San Francisco B 
at Villa Nacaob sa Lopez, Malabahay 
at Vista Hermosa sa Macalelon, at 
Gaya-gayaan sa Gumaca. 


2 organisador ng 
magsasaka, hinuli ng 
PNP-MIMAROPA 


Dinakip ng PNP-MIMAROPA 
ang dalawang organisador ng 
mga magsasaka sa Barangay 
Pinagturilan, Sta. Cruz, Occidental 
Mindoro noong Hulyo 27. 


Iligal na inaresto sina Reynaldo 
Malaborbor, Jr. at Nadeline 
Fabon na ipinipilit ng mga pulis 
na mga miyembro ng Bagong 
Hukbong Bayan. Tinamnan 
sila ng kalibre .45 at 9mm na 
pistola, mga bala, granada, isang 
improvised explosive device, at 


mga “subersibong” dokumento. 
Ginamit ng AFP-PNP ang mga 
ito bilang ebidensya sa kasong 
illegal possession of firearms and 
explosives na isinampa laban kina 
Malaborbor at Fabon. 


Sina Malaborbor at Fabon 
ay mga boluntir ng isang ligal na 
organisasyon ng mga magsasaka. 
Nagsasagawa sila ng konsultasyon 
sa mga magsasaka hinggil sa mga 
problema sa lupa at kabuhayan sa 
panahong dakpin sila ng PNP. 


Kasalukuyang nakapiit sina 
Malaborbor” at Fabon sa 
Mamburao Provincial Jail. 

BALITANG TO 


Hunyo-Hulyo 


Sunud-sunod na 
binigwasan ng mga 
yunit sa ilalim ng Lucio de Guzman 
Command (LdGC) - BHB Mindoro ang 
mersenaryong AFP-PNP-CAFGU sa 
anim na magkakahiwalay na labanan 
mula noong Hunyo 13 hanggang 
Hulyo 4 na nagresulta sa 12 kaswalti 
sa hanay ng reaksyunaryong hukbo. 


Sampu ang kumpirmadong patay 
at dalawa ang sugatan sa AFP-PNP 
sa anim na labanan na pumutok 
sa dalawang probinsya sa isla ng 
Mindoro. Hindi pa kasama dito 
ang kaswalti sa tatlo pang labanan 
kung saan ang dalawa ay taktikal 
na opensiba at ang isa ay aktibong 
depensa. 


Tampok sa mga labanang ito ang 
haras ng Pulang hukbo sa Sitio Minas, 
Barangay Alcate, Victoria, Oriental 
Mindoro noong Hunyo 21 kung saan 
dalawang sundalo ang nasawi. Ang 
haras ay kontra-atake ng BHB laban 
sa pwersa ng 203rd Brigade na noo'y 
naglulunsad ng pursuit operations 
bilang reaksyon sa taktikal na 
opensiba ng LAGC noong Hunyo 17. 


Haras din ang porma ng TO ng 
LAGC noong Hunyo 17 laban sa 1st 


Maneuver Platoon ng 1st Police 
Mobile Force Company ng Oriental 
Mindoro sa Barangay San lsidro, 
Victoria. Hinagisan ng granada ng 
mga Pulang mandirigma ang kampo 
ng mga pulis na katuwang ng AFP sa 
joint military operations sa balangkas 
ng kampanyang supresyon na JCP 
Kapanatagan. 


Samantala, dalawang 8 CAFGU 
naman ang iniulat na kaswalti sa 
haras ng isa pang yunit ng LdGC sa 
detatsment ng CAFGU sa Barangay 
Purnaga, Magsaysay, Occidental 
Mindoro noong Hunyo 16. 


Magiting namang nakipaglaban at 
aktibong nagdepensa ang isang yunit 


N AFP-PNP-CAFGU, nagtamo ng 12 kaswalti sa Mindoro mula 


ng LdGC sa pagsalakay na ginawa ng 
203rd Brigade noong Hulyo 3 sa Sityo 
Puri, San Cristobal, Victoria. Nasawi 
ang anim na elemento ng AFP sa 
labanan kung saan namartir ang 
isang mandirigma ng BHB. 


Patunay ang mga labanan sa 
Mindoro na handa ang Pulang hukbo 
na salubungin ang bangis ng 
pinatinding kontra-rebolusyonaryong 
gera ni Duterte. Sa pakikipagkaisa ng 
masa sa BHB, at tulad ng mga 
nakaraang kontrarebolusyonaryong 
oplan ng mga sinundang rehimen, 
tiyak na magagapi ang pasistang 
kampanya na JCP Kapanatagan. 


EN NA 
DAA a 


Aisa TX 
VIP GG IBIBIPIBITILEN) 7 aa 


AMC-BHB Quezon, tuluy-tuloy ang opensiba laban sa AFP 


Siyam na labanan ang naganap 
sa pagitan ng Apolonio Mendoza 
Command (AMC) - BHB Quezon 
at AFP sa mga bayan ng Mauban, 
Lopez, Macalelon at Catanauan sa 
buong buwan ng Hunyo hanggang 
pagpasok ng Hulyo. 


Binuksan ng AMC ang Hulyo sa 
dalawang labanan noong Hulyo 2 at 
6. Bago ito ay pininsala ng Pulang 
hukbo ang 85th IBPA sa dalawang 
labanan sa bayan ng Catanauan at 
San Francisco noong Hunyo 27. 


Binomba ng AMC ang isang 
CAFGU detatsment sa Sityo Rekudo, 
Barangay DJV, San Francisco ng alas- 
11 ng gabi ng Hunyo 27. Sinundan 
ito ng isang engkwentro sa pagitan 
ng yunit ng AMC at tropa ng AFP 

na nagrerekorida sa Sityo Halindog, 
Barangay Sta. Maria, Catanauan. 


Samantala, pinasinungalingan ni 
Ka Cleo del Mundo ang bulaang ulat 
ng 85th IBPA hinggil sa naganap na 
labanan noong Hunyo 11 sa Sityo 
Bunga, Barangay Villa Nacaob, 
Lopez. Iniulat ng Southern Luzon 
Command ng AFP na nagtamo ang 
Pulang hukbo ng maraming kaswalti 
sa nasabing labanan. 


Ang totoo'y mga pwersa ng 85th 
IBPA ang napinsala sa labanan na 
nagsimula ng 3:19 ng hapon at 
tumagal ng limang minuto. Umabot 
sa mahigit kalahating oras ang 
pamumutok ng mga sundalo kahit 
wala na silang tiyak na target. 


Iniulat ng mga residente na 
may trak ng militar na dumating 
kinagabihan lupang kunin ang 
katawan ng mga napatay na sundalo, 
at na kinabukasan ay nakita ang mga 
palabas na sundalo na may dala- 
dalang sugatan. 


Walang galos ang mga operatiba 
ng BHB na imbwelto sa labanan. 


“Kuwentong-kutsero. ito. na 
kasinglaos na ng  bangkaroteng 
rehimen. Katulad ito ng anggulong 
“nanlaban sa ilalim ng Oplan 
Tokhang,” ani del Mundo. 


Ang mga naturang aksyong 
militar ay bahagi ng pinaigting na 
taktikal na opensiba ng BHB laban 
sa JCP Kapanatagan ng rehimeng 
US-Duterte. 

KILOS PROTESTA 


PABO) 


U 


mga manggagawa ng NutriAsia sa 
Cabuyao City, Laguna noong Hulyo 


Nagwelga ang 


6 kontra sa kontraktwalisasyon, 
pagsupil sa kanilang karapatang 
mag-unyon at hindi pagbabayad ng 
overtime at benepisyo ng kumpanya. 


Partikular na kahilingan ng mga 
manggagawa ang regularisasyon 
ng 714 kontraktwal, pagbabayad 
ng kumpleto sa overtime at mga 
benepisyo gaya ng SSS at Philhealth, at 
pagbawi sa suspensyon sa trabaho ni 
Reyniero Maarat, pangulo ng Kilusan 
ng Abanteng Sektor ng Anakpawis sa 
Nutri-Asia Manufacturing Division 
Cabuyao 5 Plant-Organized 8 8BLabor 
Associations in Line Industries and 
Agriculture (KASAPINA-OLALIA) at 
iba pang opisyal ng unyon. 


Ipinatitigil rin ng mga manggagawa 
ang mga iligal na kaltas tulad ng 
pagbabayad sa uniporme at taunang 
physical examination o tsek-ap. 


Matagal nang ”7575“iBpanawagan 
ang pagtapos sa matinding 
kontraktwalisasyon sa NutriAsia 


na nag-eempleyo ng 1,100 
manggagawa. Siyam sa 10 
manggagawa ng kumpanya ang 


Karapatan sa trabaho at pag-uunyon, 
iginigiit ng mga manggagawa ng NutriAsia 


kontraktwal at kalakhan sa mga 
ito ay halos isang dekada nang 
nagtatrabaho rito. 


Noong 2018 ay inirekomenda 
na ng Department of Labor and 
Employment ang regularisasyon ng 
714 kontraktwal batay sa pag-aaral 
ng ahensya. 


Nais rin ng mga manggagawa 
na kilalanin ang itinayo nilang 
KASAPINA-OLALIA bilang lehitimong 
unyon na kakatawan sa kanila sa 
Collective BBBargaining B8 Agreement 
(CBA) o mga negosasyon. 


Isinusuka na ng mga 
manggagawa ang dilawang AWATU 
na umano'y “pambansang unyon” 
sa NutriAsia. Nakikipagkutsabahan 
ang AWATU sa NutriAsia upang 
mapigilan ang sertipikasyon ng 
KASAPINA-OLALIA. Sa huling CBA 
ay pitong piso lamang ang umento 
sa sahod na ipinanalo ng AWATU. 


Sa buong bansa ay may anim 
na pagawaan ang NutriAsia na 
pagmamay-ari ng pamilya Campos, 
isa sa mga kroni ng dating diktadurang 
Marcos. 


Strike sa Pepmaco, tuloy kahit dinahas ng kumpanya 


Hindi nagpatinag ang mga 
manggagawa ng Peerless Producers 
Manufacturing Corp. (Pepmaco) sa 
Calamba, Laguna na nagpatuloy ng 
kanilang welga sa kabila ng marahas 
na dispersal noong Hunyo 28 kung 
saan sugatan ang 11 manggagawa. 


Nagstrike ang mga manggagawa 
upang iprotesta ang panggigipit 
sa unyon, iligal na pagtatanggal 
sa trabaho sa mga miyembro ng 
unyon, 12-oras na trabaho, hindi 
ligtas na kalagayan sa trabaho, 
napakababang sahod na P373/araw 
at kontraktwalisasyon. Nagsimula ang 
welga na pinangunahan ng Pepmaco 
Workers” Union noong Hunyo 24. 


Marami 8 nang. atraso Bs ang 
Pepmaco sa mga manggagawa. 
Walang gamit pangkaligtasan ang 
mga manggagawa samantalang 
matitinding kemikal ang kanilang 
hinahawakan araw-araw. Wala 


ring natatanggap na mga benepisyo 
sa kalusugan o SSS ang mga ito. 
Ang mga manggagawang 15 taon 
nang nagtitiis sa kumpanya ay 
kontraktwal pa rin. 


Nang igiit ng mga manggagawa 
ang kanilang karapatan, 67 tao ang 
sinibak ng Pepmaco. 


Pinadala ng kumpanya ang mga 
pulis at goons nito para mabuwag 
ang piket. Tusong pinasok ng mga 
ito ang piket at pinaghahampas ang 
mga natutulog at nagpapahingang 
manggagawa bandang ala-1 ng hapon 
noong Hunyo 28. 


Nananawagan ang iba't ibang 
progresibong organisasyon sa 
mamamayan na iboykot ang mga 
produkto ng Pepmaco tulad ng sabon 
na Champion at Hana shampoo. Ang 
Pepmaco ay pagmamay-ari ni Simeon 
Tiu. 


KULTURA 


Kawntertraker 
ni Ka Sari 


Tahimik, marahan ang 
iyong pagsugsog 

Sa bakas, sa boses at lahat 
niyang kilos 

Walang ulan at araw, 
walang init at lamig 

Sa iyong mataas na diwa 
ng pagsunod sa atas 


Ginawa mong bulag at 
bingi ang palalong kaaway 
Sa iyong pagsanib sa 
gubat, 

Gubat na umangkin sayong 
kanya 

Bunga ng malalim mong 
pagnanasang pangalagaan 
sya 


Kaisa mo ang putik at mga 
bato 

Sumasaliw sayo maging 
huni, ng ibo't kuliglig 
Kamoplahe ng puno'y 
yumayakap sa iyo 

Upang bigyang kublihan 
ang yong pagmamanman 


Lilipas ang kaaway at 
kanyang operasyong 
Bigo at suntok lamang sa 
hangin 

Palalalain ang kanyang 
alipunga 

ng demoralisasyo't 
pagkasiphayo 


Habang ika'y 
magpapatuloy, higit na 
magpapakahusay 

nang sa muling 
pagtatagpo'y ganap nang 
bibiguin 

ang misyon ng kaaway. 


“Para kay Buddy at sa magigiting 
pang katulad niya 

